text: BIOS afviser rygter om direktør-fyring 
  31 august 2015 kl. 16.47
  Det hollandske ambulance-selskab, BIOS, har sendt flere topfolk til Danmark for at assistere med at få vagtplanerne til at hænge sammen. Selskabet afviser et rygte, som har floreret hele dagen: at direktør Morten Hansen er sat fra bestillingen.
  TV SD har forelagt rygtet for regionens næstformand, Poul-Erik Svendsen (S).
  - Det kan jeg ikke blande mig i. Det er et internt anliggende i BIOS.
  TV SYD har også forelagt rygtet for HR-chef i BIOS Danmark, Jan Christian Klampe. Heller ikke han ønsker at kommentere rygtet.
  Sidst på eftermiddag har BIOS afvist, at Morten Hansen skulle være fyret.
  Poul-Erik Svendsen har ikke lagt skjul på, at han - og regionsrådet - mener, at Morten Hansen har fortiet væsentlige mangler for politikerne.
  - Altså vi siger, at det er tillidsbrud, at vi ikke ved, hvordan situationen er. At de har fortalt os et, og vi så ad omveje skal høre, at de stadig mangler at dække nogle vagter.
  Poul-Erik Svendsen om fyringsrygtet plus kort afvisning fra HR-chef Jan Christian Klampe. (Var.: 57 sek)
  